**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

 **ԵՐԵՎԱՆ ՔԱՂԱՔԻ ԿԵՆՏՐՈՆ**

**ՎԱՐՉԱԿԱՆ ՇՐՋԱՆԻ ՂԵԿԱՎԱՐ**

 Տերյան փողոց հ․ 44, (+374 11) 518-401,Էլ․ փոստ՝ kentron@yerevan.am

 № Ն/31835-22 «\_\_\_\_» \_\_\_\_\_\_\_\_\_\_ 2022թ

**«ԱԼԼ ԳՐՈՒՊ» ՍՊԸ ՏՆՕՐԵՆ**

**Ս. ԶԱՔԱՐՅԱՆԻՆ**

/ք. Երևան, Դավթաշեն 1 թաղ., 40/42/

Ծ Ա Ն Ո Ւ Ց Ո Ւ Մ

/պայմանագիրը միակողմանի լուծելու վերաբերյալ/

 Երևանի քաղաքապետարանի և «Ալլ Գրուպ» սահմանափակ պատասխանատվությամբ ընկերության միջև 2022 թվականի հունվարի 14-ին կնքվել է հ.ԵՔ-ԲՄԱՇՁԲ-22/3-1 ծածկագրով կապալային աշխատանքների կատարման գնման պայմանագիր, որի 1.1 կետի համաձայն՝ Կապալառուն պարտավորվում է սույն պայմանագրով սահմանված կարգով, նախատեսված ծավալներով, ձևով և ժամկետներում կատարել սույն պայմանագրի (այսուհետ՝ նաև Պայմանագիր) N1 Հավելվածով սահմանված ծավալաթերթ-նախահաշվով նախատեսված Երևան քաղաքի Կենտրոն վարչական շրջանի բակային տարածքների վերանորոգման աշխատանքները (այսուհետ՝ աշխատանք), իսկ Պատվիրատուն պարտավորվում է ընդունել կատարված աշխատանքը և վարձատրել դրա համար:

 Պայմանագրի 3.1.4 կետի համաձայն՝ Պատվիրատուն իրավունք ունի միակողմանի լուծել Պայմանագիրը և պահանջել հատուցելու իրեն պատճառված վնասները, եթե.

ա) Կապալառուն ժամանակին չի սկսում աշխատանքի կատարումը կամ աշխատանքը կատարում է այնքան դանդաղ, որ դրա ժամանակին ավարտը դառնում է ակնհայտ անհնար,

բ) Կապալառուն խախտել է պայմանագրի 1.3 կետում նախատեսված ժամկետը (ներառյալ օրացուցային գրաֆիկը),

գ) Կապալառուի կողմից կատարված աշխատանքը չի համապատասխանում նախագծանախահաշվային փաստաթղթերով սահմանված պահանջներին,

դ) Կապալառուի կողմից խախտվել են պայմանագրի 3.1.3 կետով նախատեսված հիմքերով աշխատանքի թերությունների անհատույց վերացման ողջամիտ ժամկետները:

 Հաշվի առնելով այն հանգամանքը, որ «Ալլ Գրուպ» սահմանափակ պատասխանատվությամբ ընկերության կողմից ընդհանրապես չեն կատարվել Պայմանագրով նախատեսված պարտականությունները, Երևանի քաղաքապետարանը, ղեկավարվելով Պայմանագրի 3.1.4 կետով, միակողմանի լուծում է «Ալլ Գրուպ» սահմանափակ պատասխանատվությամբ ընկերության հետ 2022 թվականի հունվարի 14-ին կնքված հ.ԵՔ-ԲՄԱՇՁԲ-22/3-1 ծածկագրով կապալային աշխատանքների կատարման գնման պայմանագիրը:

**ՀԱՐԳԱՆՔՈՎ՝ ՍԱՄՎԵԼ ՂՈՒԿԱՍՅԱՆ**

